Entre les mesures destaca la línia de préstec, de 10 milions d'euros, per a entitats i empreses culturalss
El president de la Generalitat, Quim Torra, juntament amb la consellera de Cultura, Mariàngela Vilallonga, s'han reunit aquest matí per videoconfèrencia amb representants del món de la cultural als quals ha plantejat una vintena de propostes per fer front a les conseqüències del coronavirus en aquest.
Aquesta vintena de propostes tenen com a objectiu protegir el sector cultural i minimitzar els perjudicis causats pel COVID-19 en els col·lectius que hi treballen.
Amb aquesta finalitat, el Departament de Cultura proposarà l'aprovació per part del Govern de la Generalitat d'aquestes mesures que complementen les que ja han pres el Govern i l'estat espanyol.
Els representants de l'àmbit cultural -a la reunió han participat representants d'ADETCA, PROA, l'AADPC, l'APCC, l'APDC, l'APECAT, l'Acadèmia de la Música, l'Associació d'Editors en Llengüa Catalana, l'Associació d'Escriptors en Llengüa Catalanala Cambra del Llibre de Catalunya, la Plataforma Assambleària d'Artistes de Catalunya, la Federació d'Ateneus, la Federació de Colles Castelleres i la Fundació La Pedrera, el MNAC, el TNC i el CoNCA- han agraït el suport i el compromís del Govern i les mesures plantejades en la reunió.
Han destacat la necessitat de posar en marxa plans de xoc amb fons específics per al sector, per poder recuperar l'activitat un cop passada la crisi provocada pel COVID-19.
I han demanat també garantir que es puguin reprogramar les activitats previstes aquesta temporada 2019-2020 abans que acabi l'any i que no quedin cancel·lades.
Així mateix han celebrat que el Govern consideri la cultura com un bé essencial per al país, i en aquest sentit han posat en valor el paper que està tenint la cultura en moments crítics com l'actual situació de confinament, amb multitud de propostes telemàtiques.
La proposta que han fet el president i la consellera, que considera la cultura com un bé social de primera necessitat, respon a la voluntat de compensar els perjudicis causats per l'emergència del coronavirus en el conjunt dels sectors culturals; de pal·liar-ne els efectes en les entitats, empreses i col·lectius que hi treballen (professionals autònoms, creadors, artistes i persones que treballen per compte d'altri), i de contribuir a la seva recuperació i l'enfortiment un cop se superi la situació actual.
El paquet de mesures, que s'ha de tramitar i aprovar en diverses instàncies, serà d'aplicació sempre que la suspensió i/o reducció de l'activitat cultural programada s'hagi produït durant el període declarat com d'estat d'alarma i derivi, per tant, d'una causa de força major.
El Departament de Cultura proposa al Govern l'aprovació d'un Decret Llei que possibiliti l'adopció d'un conjunt de mesures per evitar penalitzar les persones, entitats i empreses beneficiàries de subvencions en l'àmbit cultural, tant en el cas de les línies de subvenció ja concedides com de les subvencions convocades però no resoltes abans de l'entrada en vigor de l'estat d'alarma.
Així mateix, també es proposen mesures per a les línies que donen suport a activitats cancel·lades en aquest període i que no es puguin tornar a programar.
A més, el Departament proposa reestructurar el seu pressupost i la seva cartera d'ajuts per prioritzar les línies que s'adrecin a pal·liar els efectes de la crisi sanitària en els sectors culturals.
Per a les subvencions i instruments financers ja concedits en el moment de l'entrada en vigor de l'estat d'alarma, es proposa:
En ambdós casos, la subvenció a atorgar finalment s'ajustarà a la despesa que el/la beneficiària hagi realitzat o realitzi efectivament, de manera que s'evitarà la revocació total de l'ajut concedit.
Per a les subvencions i les eines de finançament, en forma d'aportacions reintegrables, convocats amb anterioritat a l'entrada en vigor de l'estat d'alarma, se sol·licita:
Quant a les mesures de suport específic per a activitats (concerts, espectacles, festivals, fires...) cancel·lades i que no es puguin reprogramar:
A banda de les mesures concretes aplicables a les línies de subvenció ja existents del Departament de Cultura, es proposa al Govern l'adopció de dues línies d'acció addicionals per minimitzar el perjudici causat per l'estat d'alarma en els sectors culturals:
Conscients de les dificultats que travessen en aquest moment les empreses culturals dels àmbits de les arts escèniques, les arts visuals, l'audiovisual, el sector editorial i del llibre, la música, la cultura digital i el patrimoni, la facturació de les quals suposa un 3,5% del PIB català, el Departament de Cultura ha adoptat una sèrie de mesures que s'hi adrecen específicament, i que es poden agrupar en dos eixos bàsics:
Suport financer de l'Institut Català de les Empreses Culturals per donar liquiditat a les empreses
Suport específics als mercats estratègics del Departament de Cultura
A banda, el Departament de Cultura seguirà, a través de l'ICEC i de l'OSIC, acompanyant i assessorant les empreses i les associacions representatives dels diversos sectors culturals per tal de garantir l'eficiència de les mesures proposades.
En aquest sentit, properament es publicarà una guia resum de tots els ajuts i mesures adoptats per mitigar l'efecte del COVID-19.
Entre les mesures que es proposen al Govern relatives a l'activitat de la xarxa de Biblioteques de Catalunya i el suport als sectors culturals que aquesta xarxa realitza, es proposa:
Més enllà de les mesures proposades pel Departament de Cultura al Govern de la Generalitat, aquest ja ha adoptat –com també ho ha fet el Govern de l'Estat espanyol– diverses mesures generals que poden resultar d'aplicació per als sectors culturals catalans.
Mesures previstes al RDL 7/2020, de 12 de març
Mesures previstes al RD 463/2020, de 14 de març, pel qual es declara l'estat d'alarma
Mesures previstes al RDL 8/2020, de 17 de març, de mesures urgents extraordinàries per fer front a l'impacte econòmic i social del COVID-19
Mesures previstes al Decret Llei 8/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica
El president Torra i la consellera Vilallonga proposen un paquet de 20 mesures per protegir el sector cultural davant les conseqüències del coronavirus
Es plantejaran, entre d'altres mesures, una línia de préstec de 10 milions d'euros a interès baix per a empreses culturals, la no revocació de les subvencions ja concedides i la reprogramació de les activitats previstes
El cap de l'Executiu ha insistit que en aquests moments "la urgència són les vides humanes"
Els representants del sector han agraït el suport i el compromís del Govern i les mesures plantejades i han destacat la necessitat de posar en marxa plans de xoc amb fons específics